Diari Oficial de la Generalitat Valenciana


Sumari del DOGV 4274, del 19-06-2002 (2002/6568)

RESOLUCIÓ de 12 de juny de 2002, del director general del Servei Valencià d'Ocupació i Formació (SERVEF), per la qual es convoquen set beques per a postgraduats/ades per a la realització de pràctiques professionals en les distintes unitats administratives del SERVEF.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4274

Data del DOGV
:   19-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6568


Data del document
:   12-06-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * professió jurídica
    * ajuda pública
    * professió de la informàtica
    * suport econòmic
    * assignació per estudis
    * psicologia

RESOLUCIÓ de 12 de juny de 2002, del director general del Servici Valencià d'Ocupació i Formació (SERVEF), per la qual es convoquen set beques per a postgraduats/ades per a la realització de pràctiques professionals en les distintes unitats administratives del SERVEF. [2002/X6568]
  
Una de les grans línies competencials assignades, entre d'altres, a este organisme autònom està constituïda per la gestió, la formació i la qualificació professional, de manera que resulta quasi palmari que el SERVEF contribuïsca, en alguna mesura, a facilitar l'accés del món universitari al coneixement de l'administració autonòmica en els àmbits d'actuació propis com la intermediació i l'orientació laboral, el foment de polítiques actives d'ocupació i la formació professional, tant ocupacional com contínua.
  
D'acord amb el que establix l'article 4.1 del Decret 108/1992, de 6 de juliol, del Govern Valencià, pel qual es regula la concessió de beques, en relació amb l'article 13 del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:
  
Primer
  
Convocar concurs públic per a la concessió de set beques per a la realització de pràctiques professionals en les unitats administratives del Servici Valencià d'Ocupació i Formació que s'indiquen en la base segona de l'annex I.
  
La convocatòria es regirà pel que disposa esta resolució i pel Decret 108/1992, de 6 de juliol, del Govern Valencià, pel qual es regula la concessió de beques.
  
Segon
  
Aprovar les bases per què se'n regirà la concessió que apareixen com a annex I a esta resolució, així com el model de sol·licitud i de declaració responsable que s'inserixen com a annexos II i III, respectivament.
  
Tercer
  
Les beques, l'import global màxim de les quals serà de 25.200 €, seran finançades a càrrec de la línia de subvenció T3046 «Beques de formació», del capítol IV, programa pressupostari 321.10 «Administració i coordinació general» del pressupost de despeses del SERVEF de l'exercici 2002, o el seu equivalent en els pressuposts del SERVEF per a l'exercici 2003 per al supòsit de pròrroga.
  
Quart
  
Publicar esta resolució en el Diari Oficial de la Generalitat Valenciana, amb l'advertència que esgota la via administrativa, i que contra ella s'hi podrà interposar recurs contenciós administratiu davant de la jurisdicció contenciosa administrativa, en el termini de dos mesos comptats des del sendemà de la publicació, d'acord amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí de la interposició de recurs potestatiu de reposició davant d'este organisme, d'acord amb els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre.
  
DISPOSICIÓ FINAL
  
La present resolució entrarà en vigor el sendemà de la publicació en el Diari Oficial de la Generalitat Valenciana.
  
València, 12 de juny de 2002.- El director general del Servici Valencià d'Ocupació i Formació: Joaquín Martínez Gómez.
  
ANNEX I
  
Bases de la convocatòria per a la concessió de set beques per a postgraduats per a la realització de pràctiques professionals en les distintes unitats administratives del Servici Valencià d'Ocupació i Formació (SERVEF).
  
Primera. Objecte de la convocatòria
  
La present convocatòria té per objecte la concessió, d'acord amb els principis de publicitat i concurrència competitiva, de set beques per a la realització de pràctiques professionals en distintes unitats administratives, tant en els servicis centrals com en els servicis territorials del SERVEF.
  
Segona. Modalitats i nombre de beques
  
Modalitat Nombre Unitat administrativa
  
Dret 5 beques \* 3 servicis centrals
  
 \* 1 servici territorial València
  
 \* 1 servici territorial Castelló
  
Informàtica 1 beca \* Servicis centrals
  
Psicologia 1 beca \* Servicis centrals
  
Tercera. Requisits dels sol·licitants
  
1. Podran optar a l'obtenció d'una beca els qui reunisquen els següents requisits:
  
a) Tindre la nacionalitat espanyola.
  
b) Residir a la Comunitat Valenciana.
  
c) Haver obtingut el títol de llicenciat o llicenciada, enginyer o enginyera, en la modalitat corresponent o haver superat totes les matèries exigides per a l'obtenció, entre els anys 1997 i 2002, estos dos inclusivament.
  
d) No patir malaltia o discapacitat que impedisca el compliment de les obligacions inherents a la concessió i el normal desenvolupament de les pràctiques professionals.
  
2. El compliment temporal dels requisits s'entendrà referit a la data d'acabament del termini de presentació de sol·licituds.
  
Quarta. Mèrits computables
  
1. Als efectes de valoració, es consideraran com a mèrits els següents:
  
a) Expedient acadèmic.
  
b) Formació extraacadèmica relacionada amb la modalitat a què s'opta.
  
c) Coneixement del valencià.
  
d) Coneixement d'idiomes comunitaris.
  
e) Experiència professional.
  
2. El compliment temporal d'estos mèrits s'entendrà referit a la data d'acabament del termini de presentació de sol·licituds.
  
Cinquena. Duració
  
El període de gaudi de la beca comprendrà des del començament que s'indique expressament en la resolució de concessió fins a l'acabament del present exercici. Este període podrà ser prorrogat automàticament a l'exercici 2003 per un període que, en conjunt, no superarà l'any i sempre que hi haja crèdit adequat i suficient en aquell exercici.
  
Sisena. Dotació i pagament de les beques
  
1. Cada beca estarà dotada amb 900 euros bruts mensuals, import a què es practicaran les retencions que corresponguen en concepte de l'impost sobre la renda de les persones físiques.
  
2. Este import es pagarà mensualment, previ certificat del responsable de la unitat administrativa on la persona becària realitze la pràctica, a càrrec del crèdit indicat en el resolc tercer d'esta resolució.
  
Setena. Termini i forma de presentació de les sol·licituds
  
1. Les persones que desitgen concórrer a les beques hauran de presentar una sol·licitud degudament emplenada d'acord amb el model que figura com a annex II, en el termini màxim de 15 dies hàbils comptats des del sendemà de la publicació en el Diari Oficial de la Generalitat Valenciana de la present resolució de convocatòria.
  
2. Les sol·licituds es presentaran, preferentment, al Registre General del Servici Valencià d'Ocupació i Formació, situat a l'avinguda de Navarro Reverter, 2 de València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener.
  
Huitena. Acreditació dels requisits i dels mèrits
  
1. A fi d'acreditar el compliment dels requisits establits en la base tercera, a la sol·licitud s'adjuntarà la següent documentació:
  
- DNI o passaport.
  
- Certificat actualitzat d'empadronament en qualsevol municipi de la Comunitat Valenciana.
  
- Títol acadèmic de la llicenciatura corresponent o resguard d'haver efectuat el depòsit de les taxes per a l'expedició.
  
- Certificat mèdic oficial que acredite no patir malaltia o discapacitat que impedisca el compliment de les obligacions inherents a la concessió i el normal desenvolupament de les pràctiques professionals.
  
- Declaració responsable el model del qual figura com a annex III que indique les següents circumstàncies personals:
  
- No mantindre relació laboral fixa i estar al corrent de les obligacions fiscals.
  
- No ser beneficiari de cap beca d'igual o semblant activitat.
  
- Complir les bases de la convocatòria i la resta de normes que hi siguen d'aplicació.
  
2. De la mateixa manera, per a valorar els mèrits al·legats, les persones sol·licitants hauran d'acompanyar tota aquella documentació acreditativa relacionada amb els mèrits indicats en la base quarta, entre les quals s'inclourà en tot cas, la següent:
  
- Currículum on es faran constar les dades personals, acadèmiques i professionals, a què s'adjuntarà una fotografia recent de grandària carnet. Dels mèrits al·legats, només se'n valoraran els acreditats efectivament.
  
- Certificat oficial de qualificacions, o si no n'hi ha, nota informativa expedida per la unitat acadèmica corresponent.
  
3. Tota la documentació exigida o al·legada per les persones sol·licitants es presentarà mitjançant original o fotocòpia compulsada.
  
Novena. Causes d'exclusió
  
1. Una vegada conclòs el termini de presentació de les sol·licituds, i abans de la valoració, es verificarà el compliment dels requisits exigits.
  
2. Constituirà causa d'exclusió del concurs l'incompliment dels requisits assenyalats en la base tercera.
  
3. No obstant això, si la sol·licitud no reunira els requisits exigits, o no s'adjuntaren els documents assenyalats en la base huitena, punt 2, es requerirà a les persones interessades perquè esmenen la falta o acompanyen els documents preceptius en el termini de 10 dies hàbils comptats a partir de la notificació.
  
4. La llista provisional d'admesos i exclosos es donarà a conéixer en la pàgina web del SERVEF: http://www.servef.com, en el Servici d'Informació del SERVEF, situat a la planta baixa dels Servicis Centrals, Av. Navarro Reverter, 2 de València i en el telèfon gratuït d'informació 306 316 852.
  
Deu. Valoració dels mèrits
  
- Expedient acadèmic: màxim de 10 punts.
  
El càlcul s'efectuarà assignant la màxima puntuació a la nota mitjana més alta obtinguda a partir de l'aplicació de la taula que s'arreplega a continuació, i transformant proporcionalment la resta de puntuacions mitjanes:
  
Per cada matrícula d'honor 4
  
Per cada excel·lent: 3
  
Per cada notable: 2
  
Per cada aprovat 1
  
- Formació extraacadèmica: màxim de 3 punts.
  
S'hi valoraran els cursos de formació i perfeccionament relacionats amb la modalitat a què s'opta, de duració igual o superior a 30 hores, d'acord amb la següent escala:
  
De més de 200 hores 1 punt
  
De 151 a 200 hores 0,75 punts
  
De 101 a 150 hores 0,5 punts
  
De 51 a 100 hores 0,25 punts
  
De 30 a 50 hores 0,1 punts
  
- Coneixement de valencià: màxim de 2 punts.
  
Només s'hi valoraran els certificats expedits o homologats per la Junta Qualificadora de Coneixements de Valencià d'acord amb la següent escala, i es puntuarà exclusivament el nivell més alt obtingut:
  
Grau Superior: 2 punts
  
Grau Mitjà: 1 punt
  
Grau Elemental: 0,5 punts
  
Coneixement oral: 0,25 punts
  
- Coneixement d'idiomes comunitaris: màxim de 2 punts.
  
Per a cada idioma comunitari, es puntuarà a raó de 0,2 punts per curs complet, o la seua equivalència si es tracta de cicles, corresponent als títols expedits per la universitat o per l'escola oficial d'Idiomes.
  
- Experiència professional: màxim de 3 punts.
  
Només es valoraran els períodes d'exercici laboral directament relacionats amb la modalitat a què s'opta, incloent-se les pràctiques formatives realitzades durant la carrera. Cada mes complet treballat es valorarà atenent al següent:
  
En l'àmbit de l'administració pública: 0,2 punts/mes
  
En l'àmbit privat 0,1 punts/mes
  
Onze. Comissió Avaluadora
  
1. Per a la valoració dels mèrits acreditats es constituirà una Comissió Avaluadora formada pels següents membres:
  
- President:
  
Cap de l'Àrea de Gestió i Organització o persona en qui delegue.
  
- Vocals:
  
Un/a representant del Servici de Contractació i Gestió Administrativa.
  
Un/a representant del Servici Jurídic.
  
Un/a representant de l'Àrea de Formació i Qualificació Professional.
  
Un/a representant de l'Àrea de Promoció d'Ocupació i Economia Social.
  
- Secretari/ària:
  
Actuarà com a secretari/ària un/a tècnic/a de l'Àrea de Gestió i Organització, qui assistirà a les sessions que realitze la Comissió amb veu però sense vot.
  
2. Els membres de la Comissió podran ser assessorats pel personal tècnic o professional que considere necessari, els quals hi podran assistir amb veu però sense vot.
  
3. El funcionament de la Comissió es regirà pel que disposa la Llei 30/1992, de Règim Jurídic de les Administracions Públiques i del Procediment Administratiu Comú, sobre els òrgans col·legiats.
  
4. A la vista dels documents efectivament acreditatius, la Comissió Avaluadora valorarà els mèrits que d'aquells se'n deduïsquen, d'acord amb els criteris i les escales establits en la base desena, i elaborarà una llista ordenada segons la puntuació obtinguda.
  
5. Els supòsits d'empat es resoldran en favor de l'aspirant que presente millor expedient acadèmic, d'acord amb la valoració establida en la base desena.
  
Dotze. Concessió
  
1. A la vista de la llista ordenada segons la puntuació de les persones aspirants, la Comissió Avaluadora elevarà el director general del SERVEF per a la resolució, una proposta de concessió de beques que contindrà tants beneficiaris com nombre de beques hi haja per a cada modalitat.
  
2. El director general del Servici Valencià d'Ocupació i Formació dictarà en el termini de tres mesos comptats a partir de la publicació de la present convocatòria, la resolució en què s'adjudiquen les set beques, i es constituïsca una borsa de reserva per al cas de produir-se alguna renúncia o abandó. En la mateixa resolució s'hi establirà l'inici del període de gaudi de la beca.
  
3. La resolució de concessió es publicarà en el Diari Oficial de la Generalitat Valenciana, acte que d'acord amb els articles 58 i 59 de la Llei 30/1992, de Règim Jurídic de les Administracions Públiques i del Procediment Administratiu Comú, produirà els efectes de notificació als interessats. Igualment, també se'n donarà publicitat en els mitjans ja mencionats en la base novena, punt 4.
  
Tretze. Condicions, tutoria i incidències
  
1. La condició de becari no suposarà cap relació laboral amb el Servici Valencià d'Ocupació i Formació, i serà incompatible amb el gaudi d'unes altres que pogueren concedir-se per a la mateixa o semblant activitat.
  
2. Les condicions d'exercici de les activitats que han de realitzar els adjudicataris se subjectaran a les Instruccions del director general del SERVEF de data 25 de març de 2002.
  
3. Els/les caps dels servicis de les unitats administratives a què s'adscriguen les persones adjudicatàries exerciran de tutors de les pràctiques professionals i vetlaran pel compliment de les condicions de l'exercici de les beques.
  
4. El director general del SERVEF resoldrà les incidències que es produïsquen durant el període de gaudi de les beques a proposta del cap o de la cap del servici corresponent, i podrà deixar-les sense efecte, prèvia audiència de la persona interessada en els supòsits d'incompliment de les obligacions, de no realitzar l'activitat que va motivar la concessió o de deixar de reunir els requisits exigits en esta convocatòria.
  
Catorze. Beneficis